อักบัร กา มักบะรา

อักบัร กา มักบะรา (; Akbar's tomb) เป็นที่ฝังพระบรมศพของจักรพรรดิอักบัรแห่งจักรวรรดิโมกุล สร้างขึ้นด้วยสถาปัตยกรรมโมกุลในปี 1605–1613 โดยดำริของจักรพรรดิชะฮันคีร์ พระบุตร อักบัรกามักบะราตั้งอยู่ในย่านสิกันทรา (Sikandra) ของเมืองอัคระ รัฐอุตตรประเทศ ประเทศอินเดีย สุสานนี้ก่อสร้างขึ้นด้วยงบประมาณ 1,500,000 รูปี และใช้เวลาก่อสร้างสามถึงสี่ปีhttps://archive.org/details/tuzukijahangirio00jahauoft/page/152/mode/1up

ในรัชสมัยของจักรพรรดิเอารังเซบ เกิดกบฏชาวชาตภายใต้การนำของราชา ราม ชาต ที่ซึ่งในระหว่างการกบฏได้มีชาวชาตกลุ่มหนึ่งมาทำลายและขุดเอาทองคำ เพชรพลอย และสิ่งมีค่าออกไปจากมักบะราของจักรพรรดิอักบัรที่นี่Catherine Blanshard Asher, Catherine Ella Blanshard Asher, 1992, "Architecture of Mughal India - Part 1", Cambridge university Press, Volume 4, Page 108. ในบันทึกหนึ่งมีระบุถึงขั้นว่าโลงศพของจักรพรรดิอักบัรถูกแงะเปิดออกและพระศพถูกนำไปเผาไฟEdward James Rap;son, Sir Wolseley Haig and Sir Richard, 1937, "The Cambridge History of India", Cambridge University Press, Volume 4, pp.305.Waldemar Hansen, 1986, "The Peacock Throne: The Drama of Mogul India", Page 454.

ในบรรดาหมู่สิ่วก่อสร้างของมักบะรานี้ ประตูทิศใต้เป็นประตูที่ใหญ่ที่สุด ตกแต่งด้วยหอที่มียอดเป็นฉัตรีหินอ่อนสีขาวสี่หอ ที่ฝังพระศพแท้จริงตั้งอยู่ด้านใต้ในชั้นใต้ดิน เช่นเดียวกับมักบะราอื่น ๆ ของโมกุล ส่วนโลงศพที่ตั้งอยู่ในศาลานั้นเป็นโลงเปล่า อาคารก่อสร้างขึ้นด้วยหินทรายแดง ประดับด้วยหินอ่อนสีขาว งานฝังลวดลายต่าง ๆ ทั้งรูปพรรณไม้ ดอกไม้ อักษรวิจิตร และเรขาคณิต มีความงดงามแต่ยังละเอียดละออน้อยกว่าที่อิตมาดุดดาวลอห กา มักบะรา ซึ่งสร้างขึ้นในภายหลังAkbar's Tomb  Archnet.org.Akbar's Tomb Architecture of Mughal India, Part 1, Volume 4, by Catherine Ella Blanshard Asher. Cambridge University Press, 1992. . p. 107.

อ้างอิง

แหล่งข้อมูลอื่น

 ASI's page on Akbar's tomb



หมวดหมู่:สิ่งก่อสร้างในอาครา
หมวดหมู่:สถาปัตยกรรมโมกุล
หมวดหมู่:จักรพรรดิอักบัร